S-834/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 24. maí 2006 á hendur M-kk-þgf F-kk-þgf, kt. [...], Hverfisgötu 55, Reykjavík, fyrir eftirgreind brot framin í Reykjavík, nema annars sé getið:

I.

Hylmingu, með því að hafa haft eftirtalda muni í vörslum sínum í desember 2006 að Hverfisgötu 55, þrátt fyrir að ákærða væri ljóst að um þýfi var að ræða og þannig haldið mununum fyrir eigendunum fram til 20. sama mánaðar:

1. Útvarpi, 2 vegabréfum og 2 bakpokum að óþekktu verðmæti og fartölvu að verðmæti um kr. 150.000, sem hafði verið stolið úr íbúðarhúsnæði að Grettisgötu 16, Reykjavík, á tímabilinu 6. - 13. desember 2005.

2. Seðlaveski, greiðslukorti, skjalatösku og hnífaparasetti að óþekktu verðmæti, sem hafði verið stolið á sama stað, þann 14. desember 2005.

3. Seðlaveski, 2 greiðslukortum, ökuskírteini, 2 vegabréfum, 2 dagbókum og lyfseðli, að óþekktu verðmæti, tösku að verðmæti kr. 5.000 og 9.760 serbneskum dinörum, sem hafði verið stolið úr íbúðarhúsnæði að Flyðrugranda 20, Reykjavík, þann 16. desember 2005.

Eru framangreind brot talin varða við 1. mgr. 254. gr. almennra hegningarlaga nr. 19/1940.

II.

Þjófnað, með því að hafa sunnudaginn 12. febrúar 2006, farið í heimildarleysi inn í bifreiðina IL-501 á bifreiðastæði við Spítalastíg og stolið 4 geisladiskum, samtals að verðmæti kr. 8.000.

Er þetta talið varða við 244. gr. almennra hegningarlaga.

III.

Fjársvik, með því að hafa 10. febrúar 2006 svikið út vörur og þjónustu með því að framvísa á eftirgreindum stöðum greiðslukorti annars manns frá Visa Ísland nr. 4567 1611 0123 8142 og látið skuldfæra andvirðið, alls 38.622 kr., á greiðslukortareikning hans hjá fyrirtækinu.

1. Hjá Strætó, Hlemmtorgi, skuldfært 2.000 kr.

2. Á Snarlbarnum, Hlemmtorgi, 2.640 kr.

3. Í Bókabúðinni við Hlemm, 1.630 kr.

4. Hjá Háspennu, Laugavegi 118, 5.000 kr.

5. Hjá Svarta Svaninum, Laugavegi 118, 3.325 kr.

6. Hjá Svarta Svaninum, Laugavegi 118, 1.000 kr.

7. Í verslun 11-11 á Laugavegi, 3.327 kr.

8. Á Aðalhorninu, Barónsstíg 27, 3.435 kr.

9. Hjá Reykjavík Pizza Company, Laugavegi 81, 1.820 kr.

10. Í verslun 10-11, Barónsstíg 4, 3.737 kr.

11. Hjá Aktu Taktu, 3.708 kr.

12. Hjá Háspennu, Aðalstræti 9, 7.000 kr.

IV.

Fjársvik, með því að hafa 24. – 26. febrúar 2006 svikið út reiðufé, vörur og þjónustu með því að framvísa á eftirgreindum stöðum greiðslukorti annars manns frá Visa Ísland nr. 4539 8500 0018 7781 og látið skuldfæra andvirðið, alls 209.574 kr., á greiðslukortareikning hans hjá fyrirtækinu:

1. Þann 24. febrúar í Íslandsbanka við Lækjargötu skuldfært andvirði reiðufjár

20.000 kr.

2. Sama dag skuldfært á sama stað 5.000 kr.

3. Sama dag í Nóatúni við Hringbraut 2.960 kr.

4. Sama dag í Aðalvideoleigunni við Klapparstíg 1.300 kr.

5. Sama dag í Hans Petersen, Kringlunni, 1.490 kr.

6. Sama dag í Hans Petersen, Kringlunni, 1.190 kr.

7. Sama dag í Vínbúðinni, Kringlunni, 20.950 kr.

8. Sama dag í Hans Petersen, Kringlunni, 29.900 kr.

9. Sama dag í Vínbúðinni, Kringlunni, 7.167 kr.

10. Sama dag í Meba/Rodium í Kringlunni 7.950 kr.

11. Þann 25. febrúar í Nóatúni, Austurveri, 9.248 kr.

12. Sama dag í Nóatúni, Smáralind, Kópavogi, 6.296 kr.

13. Sama dag í versluninni Lyf og heilsa, Austurveri, 5.962 kr.

14. Sama dag í Lyf og heilsu, Austurveri, 866 kr.

15. Þann 26. febrúar á gistiheimilinu Kríunesi 9.000 kr.

16. Sama dag í Íslandsbanka í Breiðholti skuldfært 20.000 kr.

17. Sama dag í Shell, Suðurfelli, 12.103 kr.

18. Sama dag í Íslandsbanka við Þarabakka 5.000 kr.

19. Sama dag í Fljótt og gott, Umferðarmiðstöðinni, 3.630 kr.

20. Sama dag í 11-11, Laugavegi, 5.132 kr.

21. Sama dag á Snarlbarnum við Hlemm 2.500 kr.

22. Sama dag í söluturninum Fljótt og gott, Umferðarmiðstöðinni, 6.450 kr.

23. Sama dag í söluturninum King Kong, Eddufelli, 4.080 kr.

24. Sama dag á Fosshótel Barón 21.400 kr.

Er háttsemin samkvæmt ákæruliðum III og IV talin varða við 248. gr. almennra hegningarlaga.

Þess er krafist, að ákærði verði dæmdur til refsingar.

Í málinu krefjast eftirgreindir aðilar þess að ákærði verði dæmdur til greiðslu skaðabóta sem hér greinir:

Kaupás hf. krefst skaðabóta að fjárhæð 8.047 kr. ásamt vöxtum samkvæmt 8. gr. laga nr. 38, 2001 frá 10. febrúar 2006 en síðan dráttarvöxtum samkvæmt 9. gr., sbr. 1. mgr. 6. gr., vaxtalaga til greiðsludags.

Kaupþing banki hf. krefst skaðabóta að fjárhæð 188.174 kr. ásamt vöxtum samkvæmt 8. og 9. gr. vaxtalaga.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í febrúar 1967 og hefur samkvæmt framlögðu sakavottorði níu sinnum áður verið fundinn sekur um refsivert brot. Ákærði var dæmdur 30. júní 2004 í tíu mánaða fangelsi fyrir hegningarlagabrot og brot gegn lögum um ávana- og fíkniefni. Voru eftirstöðvar refsingar þá dæmdar með en ákærði hafði rofið reynslulausnarskilyrði. Hinn 29. september 2004 var hann dæmdur í átta mánaða fangelsi, hegningarauka, fyrir hegningarlagabrot og brot gegn fíkniefnalöggjöf. Ákærði var fundinn sekur um fíkniefnalagabrot og þjófnað, 5. júlí 2005 og dæmdur til að greiða sekt, var dómurinn hegningarauki að hluta til. Ákærði fékk eins árs reynslulausn á 180 daga eftirstöðvum refsingar 11. júlí 2005. Loks var hann dæmdur 11. maí sl. í tólf mánaða fangelsi fyrir tilraun til þjófnaðar, fíkniefnalagabrot og líkamsárás, var þá tekið tillit til þess að hann rauf skilyrði reynslulausnar. Refsing ákærða nú er hegningarauki við síðastgreindan dóm, sbr. 78. gr. laga nr. 19/1940, sbr. 77. gr. Við ákvörðun refsingar verður litið til verðmætis brotaandlags, sem og sakaferils ákærða. Þá játaði ákærði brot sín hreinskilnislega fyrir dómi. Refsing hans þykir í því ljósi hæfilega ákveðin fangelsi í 30 daga. Frá refsingu dregst gæsluvarðhald er ákærði sætti frá 11. maí 2006.

Ákærði hefur samþykkt bótakröfur í málinu. Í samræmi við það greiði hann Kaupás hf. 8.047 krónur í skaðabætur ásamt vöxtum samkvæmt 8. gr. laga nr. 38/2001 frá 10. febrúar 2006 til 31. maí 2006, en með dráttarvöxtum skv. 1. mgr. 6. gr. laga nr. 38/2001 frá þeim degi til greiðsludags.

Ákærði greiði Kaupþing banka hf., 188.174 krónur í skaðabætur ásamt vöxtum samkvæmt 8. gr. laga nr. 38/2001 frá 26. febrúar 2006 til 31. maí 2006, en með dráttarvöxtum skv. 1. mgr. 6. gr. laga nr. 38/2001 frá þeim degi til greiðsludags.

Ákærði greiði málsvarnarþóknun skipaðs verjanda síns, B-kk-ef N-kk-ef hæstaréttarlögmanns, 62.250 krónur, að meðtöldum virðisaukaskatti. Ekki hefur verið lagt fram yfirlit um annan sakarkostnað.

D ó m s o r ð :

Ákærði, M-kk-nf F-kk-nf, sæti fangelsi í 30 daga. Frá refsingu dregst gæsluvarðhald er ákærði sætti frá 11. maí 2006.

Ákærði greiði Kaupás hf. 8.047 krónur í skaðabætur ásamt vöxtum samkvæmt 8. gr. laga nr. 38/2001 frá 10. febrúar 2006 til 31. maí 2006, en með dráttarvöxtum skv. 1. mgr. 6. gr. laga nr. 38/2001 frá þeim degi til greiðsludags.

Ákærði greiði Kaupþing banka hf., 188.174 krónur í skaðabætur ásamt vöxtum samkvæmt 8. gr. laga nr. 38/2001 frá 26. febrúar 2006 til 31. maí 2006, en með dráttarvöxtum skv. 1. mgr. 6. gr. laga nr. 38/2001 frá þeim degi til greiðsludags.

Ákærði greiði málsvarnarþóknun skipaðs verjanda síns, B-kk-ef N-kk-ef hæstaréttarlögmanns, 62.250 krónur.

S-kk-nf S-kk-nf.